ডিব্ৰুগড় বিশ্ববিদ্যালয়ৰ অধ্যাপিকা , গৱেষক-লেখিকা ড° স্বাতী কিৰণেও আলোচক অতিথিৰূপে অংশগ্ৰহণ কৰে । ড° কিৰণে কয় যে, কিতাপৰ সৈতে সম্পৰ্ক স্থাপন হ'লে জীৱন সমৃদ্ধ হয় । গ্ৰন্থৰ অধ্যয়ন আৰু অন্বেষণে জীৱনক নান্দনিক কৰি তোলে । গ্ৰন্থৰ জগতে পৃথিৱীখনক সুকীয়া মৰ্যাদা প্ৰদান কৰিছে । তেওঁ গ্ৰন্থ অধ্যয়নক জীৱন অন্বেষণ বুলিও অভিহিত কৰি কিতাপে মানুহক সাহসী কৰে বুলি কয় । আলোচনা সত্ৰখনত আদৰণি ভাষণ প্ৰদান কৰে অসম প্ৰকাশন পৰিষদৰ সচিব প্ৰমোদ কলিতাই । অনুষ্ঠানত উদ্বোধক , সঞ্চালক আৰু আলোচক অতিথি বৰ্গক ফুলাম গামোছাৰে সম্ভাষণ জনায় আয়োজক সমিতিয়ে।
ইয়াৰ আগে উদীয়মান লিখক ড° অচ্যুৎ গগৈয়ে উদ্দেশ্য ব্যাখ্যাত নিজৰ কৰ্মজীৱনৰ লগতে গ্ৰন্থখন লিখাত কি দৰে অনুপ্ৰাণিত হৈছিল সেই বিষয়ে অৱগত কৰে । ইয়াৰ উপৰিও গ্ৰন্থমেলাৰ বাকৰিত ধেমাজিৰ যোগেশ গোহাঁই উচ্চ মাধ্যমিক বিদ্যালয়ৰ অৱসৰপ্ৰাপ্ত প্ৰধান শিক্ষক তথা বিশিষ্ট নাট্যকাৰ বলীন বৰগোহাঁইয়ে লিখা "চিন্তা তৰঙ্গ" গ্ৰন্থখনি উন্মোচন কৰে ঢকুৱাখনা উচ্চতৰ মাধ্যমিক বিদ্যালয়ৰ ইংৰাজী বিভাগৰ বিষয় শিক্ষয়ত্ৰী তথা বিশিষ্ট লেখিকা জ্যোৎস্না বৰুৱাই ।
